Som 16-åring spilte han et halvt år junior før han som yngstemann (17) ble tatt opp i førstelaget, som spilte i fjerde divisjon (i mellomtiden er det innført en tredje «Profiliga» i Tyskland slik at «Oberliga» nå er femte divisjon). Etter gode prestasjoner for Lichterfelder, var Vilsvik på prøvespill i blant annet Hamburger SV, Hertha BSC og Rosenborg. Rosenborg ønsket å signere Vilsvik, men han ville fullføre skolen i Tyskland. Han var på vei til Eintracht Braunschweig i 3. Liga, men overgangen gikk i vasken da finanskrisen traff klubben.